**Република Србија**

**Г Р А Д Б Е О Г Р А Д**

**ГРАДСКА ОПШТИНА НОВИ БЕОГРАД**

**УПРАВА ГРАДСКЕ ОПШТИНЕ**

**Одељење за грађевинске и**

**комуналне послове и инвестиционо**

**пројектовање**

**Oдсек за грађевинске послове**

**Булевар Михаила Пупина 167**

**Нови Београд**

**Број: VIII-351-367/15**

**Дана: 03.06.2015.године**

**ЈП/ВУ**

Одељење за грађевинске и комуналне послове и инвестиционо пројектовање Управе Градске општине Нови Београд, решавајући по захтеву „DELHAIZE SERBIA“ д.о.о. из Новог Београда, Улица Јурија Гагарина бр. 14, за издавање решења за извођење радова на реконструкцији, адаптацији и санацији пословног простора број 62 и припајању том простору отвореног трема који се налази испред улаза у исти, све у приземљу зграде занатства и личних услуга у Улици Милентија Поповића бр. 32б, у Новом Београду, изграђеног на кат.парц. 2265/3/4 КО Нови Београд, на основу члана 8ђ. и члана 145. Закона о планирању и изградњи («Сл. гласник РС» бр.72/09, 81/09-испр., 64/2010 – одлука УС, 24/2011, 121/2012, 42/2013 - одлука Уставног суда, 50/2013 – одлука УС, 54/2013, 98/2013 - одлука УС,132/14 и 145/14) и чл.28 став 1., а у вези чл. 15, чл.16. и чл. 17 Правилника о поступку спровођења обједињене процедуре ( ''Службени Гласник РС'', бр.22/2015) и чл.210. Закона о општем управном поступку (''Службени лист СРЈ'', бр. 33/97, 31/01 и ''Службени гласник РС'' бр.30/10), доноси

# З А К Љ У Ч А К

**ОДБАЦУЈЕ СЕ** захтев заведен под бројем VIII-351-367/15 од 29.05.2015.године, поднет од стране „DELHAIZE SERBIA“ д.о.о. из Новог Београда, Улица Јурија Гагарина бр. 14, МБ: 17526529, за издавање решења за извођење радова на реконструкцији, адаптацији и санацији пословног простора број 62, нето површине П=619,11м2 и припајању том простору отвореног трема који се налази испред улаза у исти чиме би се формирао већи пословни простор укупне површине П=657,53м2, у габариту постојећег објекта, све у приземљу зграде занатства и личних услуга у Улици Милентија Поповића бр. 32б, у Новом Београду, изграђеног на кат.парц. 2265/3 КО Нови Београд, **јер нису испуњени формални услови** **за поступање по захтеву.**

# О б р а з л о ж е њ е

„DELHAIZE SERBIA“ д.о.о. из Новог Београда, Улица Јурија Гагарина бр. 14, поднело је овом органу захтев број VIII-351-367/15 дана 29.05.2015.године, за издавање решења за радове описане у диспозитиву овог закључка.

Уз наведени захтев приложена је следећа документација:

-ГЛАВНА СВЕСКА техничке документације и

-ГЛАВНИ ПРОЈЕКАТ и то:

- Главни пројекта архитектуре,

- Главни пројекат хидротехничких инсталација, као и

- Главни пројекат електронергетских инсталација,

- Главни пројекат телекомуникационих и сигналних инсталација

- Главни пројекат инсталација грејања, хлађења и вентилације

- Елаборат заштите од пожара

- Елаборат енергетске ефикасности

сви урађени од стране предузећа „SET doo“ Шабац , ул.Браће Недић бр.1

**-** Извод из листа непокретности број: 3346 Нови Београд издат од стране Службе за катастар непокретности Нови Београд бр.952-2201/2014 од 28.08.2014. године, у фотокопији.

-Информација о локацији Секретаријата за урбанизам и грађевинске послове IX-13 бр.350.4-1282/2014 од 29.04.2014.године.

Одредбом члана 145. Закона о планирању и изградњи («Сл. гласник РС» бр.72/09, 81/09-испр., 64/2010 – одлука УС, 24/2011, 121/2012, 42/2013 - одлука Уставног суда, 50/2013 – одлука УС, 54/2013, 98/2013 - одлука УС,132/14 и 145/14) предвиђено је следеће:

'' Решење о одобрењу извођења радова се издаје инвеститору који има одговарајуће право у складу са чланом 135. овог закона, који достави идејни пројекат у складу са подзаконским актом којим се уређује садржина техничке документације према класи објекта, односно технички опис и попис радова за извођење радова на инвестиционом одржавању, односно уклањању препрека за кретање особа са инвалидитетом, а уредио је односе са јединицом локалне самоуправе у погледу доприноса за уређивање грађевинског земљишта и платио одговарајућу административну таксу''.

Одредбом члана 28. Правилника о поступку спровођења обједињене процедуре предвиђено је:

''По пријему захтева за издавање решења из чл.145. Закона, надлежни орган проверава испуњеност формалних услова за поступање по захтеву из чл.27. овог правилника, уз сходну примену члана 16. овог правилника.

Одредбом члана 8ђ прописано је да током спровођења обједињене процедуре, надлежни орган искључиво врши проверу испуњености формалних услова за изградњу и не упушта се у оцену техничке документације, нити испитује веродостојност документа које прибавља у тој процедури, већ локацијске услове, грађевинску и употребну дозволу издаје, а пријаву радова потврђује, у складу са актима и другим документима из чл.8б. Надлежни орган у складу са ставом 1. Овог члана проверава искључиво испуњеност следећих формалних услова:

1) надлежност за поступање по захтеву, односно пријави;

2) да ли је подносилац захтева односно пријаве лице које, у складу са овим законом може бити подносилац захтева односно пријаве;

3) да ли захтев, односно пријава садржи све прописане податке;

4)да ли је уз захтев, односно пријаву приложена сва документација прописана овим законом и подзаконским актима донетим на основу овог закона;

5) да ли је уз захтев приложен доказ о уплати прописане накнаде, односно таксе;

6) да ли су подаци наведени у изводу из пројекта, који је саставни део захтева за издавање грађевинске дозволе, у складу са издатим локацијским условима.

По захтеву за издавање, односно измену грађевинске и употребне дозволе, односно решења из чл.145. овог закона надлежни орган у роковима из чл.8д став 1. овог закона доноси решење, осим ако нису испуњени формални услови за даље поступање по захтеву, када тај захтев одбацује закључком.

Ако подносилац захтева отклони утврђене недостатке и поднесе усаглашени захтев у року од десет дана од дана пријема закључка из става 3. овог члана, а најкасније 30 дана од дана објављивања закључка на интернет страни надлежног органа, не доставља документацију поднету уз захтев који је одбачен од стране надлежног органа , нити поново плаћа административну таксу.

Одељење за грађевинске и комуналне послове и инвестиционо пројектовање Управе Градске општине Нови Београд испитало је испуњеност формалних услова за поступање по захтеву бр. VIII-351-367/15 који је поднело „DELHAIZE SERBIA“ д.о.о. из Новог Београда, Улица Јурија Гагарина бр. 14, и утврдило да је надлежно за поступање по захтеву, да захтев садржи све прописане податке, да је подносилац захтева доказао да је лице које у складу са Законом о планирању и изградњи може бити подносилац захтева. Међутм, како уз захтев није приложена комплетна документација прописана Законом о планирању и изградњи и подзаконским актима донетим на основу овог закона, то нису испуњени формални услови за поступање по захтеву.

Службено лице-техничке струке овог органа прегледало је списе предмета и донело налаз-1 дана 02.06.2015.године са следећим примедбама:

1. Није достављена одговарајућа ГЛАВНА СВЕСКА техничке докуменетације.Недостају потпуни и одговарајући подаци о предмету интервенције (**идејни пројекат реконструкције,санације и адаптације са припајањем дела отвореног трема испред улаза у пословни простор**)
2. За извођење радова на реконструкцији дела објекта недостаје противпожана сагласност на техничку документацију у смислу чл.49 Правилника о садржини начину и поступку израде и начин вршења контроле техничке документације према класи и намени објеката (Сл.Гласник РС бр.23/2015).
3. Недостаје одговарајућа архивска документација (приложити оверену са оригиналним печатом Архиве, видним фасадама....) као доказ постојећег стања које треба да буде исто као и у архивској документацији, без увећања површине (П=619,11м2), а не као што је на терену.У основи постојећег стања дати нето површину и површину за део испред улаза који се припаја, а све у смислу чл.26 Правилника о садржини начину и поступку израде и начин вршења контроле техничке документације према класи и намени објеката (Сл.Гласник РС бр.23/2015)
4. Новоформирана површина износи нето П=657,53м2 , разлику која је настала између нове и старе приказати на цртежу.Укњижена површина је бруто 729м2 и она се не може користити у случају повећања нето простора.
5. У новопројектованој основи и на фасади постоје измене са додатим делом испред улаза, потребна је сагласност Аутора објекта, односно ДАБ-а
6. У пројектима дати изјаве пројектаната да су интервенције на инсталацијама без повећања капацитета
7. У једном примерку дати све оригинале(архивска документација, Извод из листа непокретности, Информација о локацији и др.)

На основу предходно датог утврђено је да инвеститор са техничке стране није испунио формалне услове у смислу става 4 члана 8Ђ Закона о планирању и изградњи (''Службени Гласник РС'', бр.72/09, 81/09, 64/10, 24/11, 121/12, 42/13, 50/13, 98/13,132/14 И 145/14), односно није приложио одговарајућу техничку докуметнацију из чл.16. Правилника о поступку спровођења обједињене процедуре.''

Са свега изложеног, ово Одељење је утврдило да нису испуњени формални услови за поступање по захтеву „DELHAIZE SERBIA“ д.о.о. из Новог Београда, Улица Јурија Гагарина бр. 14, поднет дана 29.05.2015.године те је применом одредби чл.8ђ и чл. 145 Закона о планирању и изградњи (''Службени гласник РС'', бр.72/09, 81/09, 64/10, 24/11, 121/12, 42/13, 50/13, 98/13,132/14 и 145/14) и чл.17 Правилника о поступку спровођења обједињене процедуре, овај орган одлучио као у диспозитиву овог закључка.

Против овог закључка може се изјавити жалба Секретаријату за имовинске и правне послове града Београда у року од 5 дана од дана пријема истог, у складу са чланом 17. Правилника о поступку спровођења обједињене процедуре.

Жалба се предаје преко овог органа са уплаћеном административном таксом у износу од 430,00 динара, према тарифном броју 3, Одлуке о локалним административним таксама (Сл. лист града Београда'', 48/09, 60/09 45/10, 10/11,54/11, 65/12 и 77/14). Број рачуна: 840-742251843-73-Општинске административне таксе, позив на број 97 59-013.

**Решено у Одељењу за грађевинске и комуналне послове и инвестиционо пројектовање Управе Градске општине Нови Београд, под бројем VIII-351-367/15 дана 03.06.2015.године.**

**ДОСТАВИТИ:**

**НАЧЕЛНИК ОДЕЉЕЊА**

1. Подносиоцу захтева

2. Уз списе предмета **Живоратка Васић**

3. Архиви

QMS-RP-08-002.04